মাইকেল মধুসূদন দত্ত। ১৮২৪ সালের ২৫ জানুয়ারি যশোর জেলার কেশবপুরের অন্তর্গত কপোতাক্ষ নদের তীরে সাগরদাঁড়ি গ্রামের বিখ্যাত দত্ত পরিবারে জন্মগ্রহণ করেন। বাবা রাজনারায়ণ দত্ত। মা জাহ্নবী দেবী। লেখাপড়ার হাতেখড়ি মায়ের কাছে। সাগরদাঁড়ি পাঠশালায় পাঠ শেষ করে ১৮৩৩ সালে কলকাতায় হিন্দু কলেজে ভর্তি হন। মেধাবী ও কৃতী ছাত্র হিসেবে তার বেশ সুনাম ছিল। কলেজে অধ্যয়নকালে নারীশিক্ষা বিষয়ে প্রবন্ধ লিখে স্বর্ণপদক লাভ করেছিলেন। ইংরেজি ভাষা সাহিত্যের প্রতি তার গভীর অনুরাগ ছিল।